**Výzva na predloženie cenovej ponuky**(ďalej len „Výzva“)

# Obstarávateľ v zmysle § 9 ods. 1 písm. a), mimo postupu v zmysle § 84 zákona č. 343/2015 Z. z. o  verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“)

1. **Identifikácia verejného obstarávateľa /obstarávateľa**

Názov: Odvoz a likvidácia odpadu a.s.

Sídlo: Ivanská cesta 22, 821 04 Bratislava

IČO: 00681300

Kontaktná osoba: Ing, Milan Hamala

E-mail: [hamala@olo.sk](mailto:hamala@olo.sk)

Telefón: 02/50110584

1. **Všeobecná špecifikácia predmetu zákazky**

Názov: Hydraulika – Diagnostika, servis, opravy a dodávka náhradných dielov

CPV:

50530000-9 Opravy a údržba strojov , 45259000-7 Opravy a údržba zariadenia , 50324200-4 Preventívna údržba , 50800000-3 Rôzne opravárske a údržbárske služby , 43328100-9 Hydraulické zariadenia, 42121100-4 Hydraulické alebo pneumatické valce/bubny , 51500000-7 Inštalácia strojov a zariadení, 51511100-8 Inštalácia zdvíhacích zariadení, 42124150-0 Časti strojov a motorov na hydraulický pohon, 42124221-9 Časti hydraulických pohonov, 42124130-4 Časti pneumatických strojov,60000000-8 Dopravné služby (bez prepravy odpadu), 90513000-6 Služby na spracovanie a likvidáciu nie nebezpečného odpadu

Druh: Služby, tovar

Elektronická aukcia: Nie

1. **Opis predmetu zákazky**

Predmetom zákazky je diagnostika, servis a dodávka hydraulických, pneumatických valcov a centrálnych mazacích systémov a diagnostika, analýza a úprava parametrov hydraulických olejov na 36 mesiacov.

Podrobný opis predmetu zákazky je uvedený v prílohe č. 1 tejto výzvy.

1. **Predpokladaná hodnota zákazky**

196 371,81 € bez DPH

(z toho pre časť 1. : 164 785,41 € a pre časť 2. : 31 586,40 € )

1. **Rozdelenie zákazky na časti**

Zákazka je rozdelená na 2 časti:

Časť 1. Diagnostika, servis a dodávka hydraulických a pneumatických valcov a CMS,

Časť 2. Diagnostika, analýza a úprava parametrov hydraulických olejov.

Ponuky je možné predkladať samostatne na jednotlivé časti.

1. **Miesto a čas plnenia predmetu zákazky:**

**Miesto:** Závod ZEVO (Spaľovňa odpadu) Vlčie hrdlo 72, 821 07,Bratislava

**Čas plnenia:** 36 mesiacov

1. **Obhliadka:**

Obhliadka priestorov je možná v termínoch 9. -11.11. 2020 v čase od 08.00 do 14.00 hod.

Kontaktná osoba pre obhliadku:Ing. Jantošovič Marek, tel.: +421 918 110 502,

email: [jantosovic@olo.sk](mailto:jantosovic@olo.sk)

1. **Typ zmluvného vzťahu:** Rámcová zmluva na 36 mesiacov
2. **Hlavné podmienky financovania :**

Predmet zákazky bude financovaný z vlastných zdrojov na základe faktúry. Faktúra bude mať   
30-dňovú lehotu splatnosti odo dňa jej doručenia. Súčasťou faktúry bude súpis poskytnutých služieb v stanovených jednotkových množstvách. Platba bude realizovaná bezhotovostným platobným príkazom. Neposkytuje sa preddavok ani zálohová platba. Výsledná cena predmetu zákazky musí zahŕňať všetky náklady uchádzača spojené s poskytnutím požadovaného plnenia predmetu zákazky.

1. **Podmienky účasti uchádzačov:**

Vyžaduje sa splnenie podmienok účasti osobného postavenia:

a) podľa § 32 ods. 1 písm. e) ZVO, t. j. uchádzač musí byť oprávnený dodávať predmetné tovary, uskutočňovať stavebné práce alebo poskytovať službu, ;

b) podľa § 32 ods. 1 písm. f) ZVO, t. j. že uchádzač nemá uložený zákaz účasti vo verejnom obstarávaní.

Splnenie podmienok účasti uchádzač preukazuje čestným vyhlásením, ktoré je súčasťou prílohy č. 2 tejto výzvy.

1. **Komunikácia a vysvetľovania:**

Komunikácia medzi verejným obstarávateľom a záujemcami/uchádzačmi sa uskutočňuje v štátnom (slovenskom) jazyku výhradne prostredníctvom IS JOSEPHINE, prevádzkovaného na elektronickej adrese: <https://josephine.proebiz.com/sk/>. Tento spôsob komunikácie sa týka akejkoľvek komunikácie a podaní medzi verejným obstarávateľom a záujemcami/uchádzačmi počas celého procesu verejného obstarávania.

Každý hospodársky subjekt/záujemca má možnosť registrovať sa do systému JOSEPHINE. Samostatný dokument Technické nároky systému JOSEPHINE si môžete stiahnuť [TU](https://store.proebiz.com/docs/josephine/sk/Technicke_poziadavky_sw_JOSEPHINE.pdf).

Predkladanie ponúk je pri zákazkách s nízkou hodnotou umožnené aj neautentifikovaným hospodárskym subjektom.

[Skrátený návod registrácie](https://store.proebiz.com/docs/josephine/sk/Manual_registracie_SK.pdf) rýchlo a jednoducho prevedie procesom registrácie v systéme na elektronizáciu verejného obstarávania JOSEPHINE, vrátane opisu základných obrazoviek systému. Ak je odosielateľom zásielky verejný obstarávateľ, tak záujemcovi, resp. uchádzačovi bude na ním určený kontaktný e-mail (zadaný pri registrácii do systému JOSEPHINE) bezodkladne odoslaná informácia, že k predmetnej zákazke existuje nová zásielka/správa. Záujemca, resp. uchádzač sa prihlási do systému a v komunikačnom rozhraní zákazky bude mať zobrazený obsah komunikácie – zásielky, správy. Záujemca, resp. uchádzač si môže v komunikačnom rozhraní zobraziť celú históriu o svojej komunikácií s verejným obstarávateľom.

Ak je odosielateľom informácie záujemca, resp. uchádzač, tak po prihlásení do systému a predmetnej zákazky môže prostredníctvom komunikačného rozhrania odosielať správy a potrebné prílohy verejnému obstarávateľovi. Takáto zásielka sa považuje za doručenú verejnému obstarávateľovi okamihom jej odoslania v systéme JOSEPHINE v súlade s funkcionalitou systému. Verejný obstarávateľ odporúča záujemcom, ktorí chcú byť informovaní o prípadných aktualizáciách týkajúcich sa konkrétnej zákazky prostredníctvom notifikačných e-mailov, aby v danej zákazke zaklikli tlačidlo „ZAUJÍMA MA TO“ (v pravej hornej časti obrazovky).

[Skrátený návod](https://store.proebiz.com/docs/josephine/sk/Skrateny_navod_ucastnik.pdf) rýchlo a jednoducho prevedie uchádzača procesom prihlásenia, posielania správ a predkladaním ponúk v systéme na elektronizáciu verejného obstarávania JOSEPHINE. Pre lepší prehľad uchádzač nájde tiež opis základných obrazoviek systému. V prípade potreby je možné kontaktovať linku podpory Houston PROEBIZ na t. č. +421 220 255 999 alebo e-mailom na: houston@proebiz.com.

1. **Predkladanie ponúk:**

**Lehota:** 18.11.2020 - do 10:00 hod.

**Spôsob: prostredníctvom systému JOSEPHINE na adrese:**

[**https://josephine.proebiz.com/sk/tender/9584/summary**](https://josephine.proebiz.com/sk/tender/9584/summary)

Ponuka sa považuje za doručenú až momentom jej doručenia (nie odoslania) verejnému obstarávateľovi v systéme Josephine. Verejný obstarávateľ odporúča uchádzačom predkladať ponuku v dostatočnom časovom predstihu. Ponuka uchádzača predložená po uplynutí lehoty na predkladanie ponúk nebude zaradená do procesu vyhodnocovania ponúk**.**

1. **Obsah ponuky:**

Ponuka musí obsahovať riadne vyplnené a podpísané:

1. Návrh na plnenie kritéria (podľa prílohy č. 2, vrátane prílohy 2.1 a čestného prehlásenia)

Odporúčaný formát predkladaných dokladov je „PDF“, doklady sa predkladajú vo forme naskenovaných dokumentov.

1. **Kritériá na vyhodnotenie ponúk:**

Kritériom na vyhodnotenie ponúk je najnižšia celková cena v EUR bez DPH za samostatnú časť.

Celková cena za časť predmetu zákazky musí obsahovať všetky náklady súvisiace s predmetom zákazky .

V prípade rovnosti ponukových cien viacerých ponúk umiestnených na prvom mieste budú vyzvaní tí uchádzači, ktorí ponúkli najnižšiu cenu, aby v lehote nie kratšej ako jeden pracovný deň, upravili smerom nadol svoju cenu, prípadne potvrdili jej aktuálnu výšku. Úspešným sa stane uchádzač s najnižšou cenou po uplynutí danej lehoty. Uvedený postup môže verejný obstarávateľ opakovať.

1. **Ďalšie informácie:**
2. Verejný obstarávateľ vyzve uchádzača s najlepším návrhom na plnenie kritérií pre samostatnú časť na predloženie dokladov nevyhnutných na overenie splnenia tých podmienok účasti, ktoré si nevie verejný obstarávateľ overiť sám z verejne prístupných zdrojov (napr. na predloženie originálu alebo osvedčenej kópie dokladu o oprávnení podnikať nie staršieho ako tri mesiace – živnostenské oprávnenie alebo výpis zo živnostenského registra alebo iné než živnostenské oprávnenie, vydané podľa osobitných predpisov alebo výpis z obchodného registra, príp. registra právnických osôb a podnikateľov). V prípade, že uchádzač s najlepším návrhom na plnenie kritérií nepreukáže splnenie podmienok účasti, verejný obstarávateľ môže vyzvať uchádzača druhého v poradí. Tento postup môže verejný obstarávateľ opakovať.
3. Verejný obstarávateľ označí za úspešného uchádzača s najlepším návrhom na plnenie kritérií pre samostatnú časť, ktorý preukázal splnenie stanovených podmienok účasti.
4. Verejný obstarávateľ si vyhradzuje právo neprijať žiadnu ponuku, O takomto postupe budú uchádzači informovaný.
5. Uchádzačom v prípade neúspešnej ponuky nevzniká žiadny nárok na úhradu nákladov, ktoré im vznikli pri príprave a predkladaní ponúk.

V Bratislava, dňa 5.11.2020

**Prílohy:**

Príloha č. 1 – Opis predmetu zákazky

Príloha č. 2 – Návrh na plnenie kritérií ( vrátane prílohy 2.1)

Príloha č. 3 – Návrh zmluvy